Heilsárslandvarsla á Gullfoss - og Geysissvæði Heilsárslandvarsla á Gullfoss - og Geysissvæði Umhverfisstofnun óskar eftir að ráða heilsárslandvörð á Gullfoss - og Geysissvæði . Helstu verkefni og ábyrgð Starfið felur í sér umsjón og eftirlit með náttúruverndarsvæðunum Gullfoss og Geysi og að gæta þess að ákvæðum náttúruverndarlaga og sérlaga , friðlýsingarskilmála og stjórnunar - og verndaráætlana svæðanna sé fylgt . Landvörður kemur á framfæri upplýsingum og fræðir gesti um náttúru og sögu svæðanna , sinnir viðhaldi innviða og heldur við merktum gönguleiðum , sumar jafnt sem vetur . Hann þarf að vera viðbúinn ef slys ber að höndum og er gerð krafa um að sá eða sú sem verður ráðin ( n ) til starfa sæki skyndihjálparnámskeið eða hafi gild skyndihjálparréttindi . Hæfnikröfur Gerð er krafa um að umsækjendur hafi lokið námskeiði í landvörslu eða lokið öðru námi sem Umhverfisstofnun telur samsvarandi auk þess að búa yfir lipurð í mannlegum samskiptum . Að öðru leyti verða eftirfarandi viðmið um þekkingu , reynslu og hæfni höfð að leiðarljósi við val á starfsfólki : - Þekking á starfssvæði - Reynsla af landvörslustörfum - Tungumálakunnátta : Íslenska , enska , Norðurlandamál , önnur tungumál . - Gild ökuréttindi . - Vinnuvélapróf er kostur . - Aðrir þættir s.s. : Reynsla af útivist og náttúrutúlkun , skálavarsla , björgunarsveitarstörf og leiðsöguréttindi Frekari upplýsingar um starfið Laun samkvæmt gildandi kjarasamningi sem fjármála - og efnahagsráðherra og Báran , stéttarfélag hafa gert . Starfshlutfall er 100 % Umsóknarfrestur er til og með 02.12.2019